Антонов Ан-225

Ан-225 Мрија (украински: Ан-225 Мрія, НАТО назив: Козак) е стратешко транспортно летало кое било конструирано од Антонов, и претставува најголем досега конструиран авион, според најприфатливата и најприфатената мерка www.aerospaceweb.com, максимална вкупна тежина при полетување. Дизајнот, наменет за транспорт на вселенскиот орбитер Буран, претставува зголемена верзија на Ан-124 Руслан. Мрија (Мрія) значи „сон“ (мечта, инспирација) на украински.

Со максимална вкупна тежина од 640 тони, Ан-225 е најтешкото и најголемото летало во светот. Хјуз H-4 Херкулес, попознат како „Смречна гуска“ (Spruce Goose), имал поголем распон на крилата и поголема просечна височина, но е значително покус, а и полесен поради тоа што бил конструиран од полесни материјали. Покрај тоа, Херкулес летал само еднаш, и не многу високо, со што Ан-225 е најголемото летало во светот кое полетало повеќепати. Ан-225 е исто така поголем отколку патничкиот авион Ербас А380, и значително поголем отколку Антонов Ан-124, 747-400ЕРФ, Ц-5 Галакси, најблиските еквивалентни тешки товарни авиони.

Во ноември 2004, FAI го сместила Ан-225 во Гинисовата Книга на Рекорди поради своите 240 рекорди.

 Развој 
Ан-225 бил дизајниран за Советската вселенска програма како замена за Мјасишчев ВМ-Т. Способен да ги подигне деловите на ракетата Енергиа и шатлот Буран, неговата мисија и цели биле скоро идентични на оние на Ербас Белуга и американскиот авион носач на шатл.

Ан-225 е продолжение на неговиот претходник Ан-124. За да се справи со потребите на неговата нова улога, биле додадени додатоци во вид на буре на трупот погоре и подолу од крилата, кои исто така биле продолжени во внатрешноста на трупот.  Уште два Лотарев Д-18 мотори биле додадени на новите основи на крилата, со што авионот имал шест, и бил дизајниран систем на опрема за слетување со зголемен капацитет со 32 тркала. Задната товарна врата и рампа на Ан-124 биле отстранети за да се заштеди на тежина, и опашката била променета од единечен вертикален стабилизатор во двојна опашка со прекумерен хоризонтален стабилизатор. Двојната опашка станала потребна со оглед на тоа што било потребно да се пренесуваат многу големи и тешки надворешни товари, кои би ја нарушиле аеродинамиката на нормална опашка. За разлика од Ан-124, Ан-225 не бил наменет за тактичко пренесување на товар.

Ан-225 летал за првпат на 21 декември 1988. Биле нарачани две летала, но само еден Ан-225 (број на опашка UR-82060Слика на www.airliners.net) е моментално во употреба. Авионот е комерцијално достапен за употреба при пренесување на ултра-тежок и прекумерен товар, до 250.000 кг внатрешно или 200.000 кг на горниот дел од трупот. Товарот на горниот дел од трупот може да достигне должина до 70 m. Втор Ан-225 бил делумно конструиран за време на доцните 1980-ти за употреба од страна на Советската вселенска програма. По распадот на Советскиот Сојуз во 1990 и откажувањето на вселенската програма Буран, единствениот Ан-225 бил затворен во хангар. Шесте мотори од марката „Лотарев“ биле отстранети за употреба на авиони Ан-124, и рамката на вториот Ан-225 (блиску до комплетирање, без мотори) била исто така расклопена.

 Извори 

 Надворешни врски 
 Официјално мрежно место
 Ан-225 - buran-energia.com
 Ан-225
 Товар
 Antonov_225_Mriya.kmz .kmz податотека за Google Earth, која го означува Ан-225 на аеродромот Гостомељ
 Летајте над Ан-225 Мрија на аеродромот Гостомељ користејќи слики и API на GoogleMaps 
 Сателитска слика на 50°35'20.57"N 30°12'22.00"E на Google Maps, на Аеродромот Гостомељ „Антонов“ северозападно од Киев, Украина.

 Поврзана содржина 

 Секвенца на ознаки 
 Ан-180 - Ан-204 - Ан-218 - Ан-225 - Ан-400

 Поврзано 
 Антонов Ан-124

 Слични летала 
 Ц-5 Галакси
 Конвер ИКСЦ-99
 Ербас А380F
 Ербас Белуга
 Голем товарен превозник „Боинг 747“
 Мјасишчев ВМ-Т
 Шатлоносач „Боинг 747“

 Поврзани списоци 
 Список на транспортни летала
 Список на цивилни летала на Советскиот Сојуз и ЗНД
 Список на воени летала на Советскиот Сојуз и ЗНД
 Список на големи летала

 Поврзано 

Категорија:Антонов
Категорија:Млазни авиони
Категорија:Советски летала 1980-1989
Категорија:Избрани статии на bg.вики